# Ara Madrid

Ara Madrid (en castellà: Ahora Madrid) és un partit polític madrileny, autodefinit com a «candidatura ciutadana d'unitat popular» i constituït en «partit instrumental sense vida orgànica», amb l'objectiu de presentar-se a les eleccions municipals de 2015 a l'Ajuntament de Madrid.
Al projecte conflueixen Podem i Ganemos Madrid, plataforma electoral ciutadana inspirada per Guanyem Barcelona i en la qual participen ciutadans a nivell particular i membres de Equo, i de Por Un Mundo Más Justo. També es van integrar en la candidatura antics membres d'Esquerra Unida Comunitat de Madrid i fins i tot va rebre el suport de càrrecs públics d'aquesta i del Partit Comunista de Madrid. Així mateix compta amb el suport de Convocatoria por Madrid.

## Història

El 28 de juny de 2014 es va presentar "Municipalia", posteriorment va canviar el nom a Guanyem Madrid a causa de la seva sintonia i establiment de sinergies i principis comuns amb Guanyem Barcelona, la plataforma ciutadana formada per Ada Colau, si bé no existeix una relació 'orgànica' entre ambdues plataformes ciutadanes. Guanyem Madrid va néixer com una iniciativa ciutadana horitzontal i assembleària formada per una confluència de persones, col·lectius, partits i moviments.
El 4 de novembre de 2014 la plataforma va fer la seva presentació pública i es va marcar l'objectiu d'obtenir 30 000 signatures en menys de dos mesos com a aval per presentar-se a les eleccions municipals, a la fi de desembre va aconseguir aconseguir la xifra fixada d'avals.
El 29 de gener Guanyem Madrid i Podem van confirmar la seva confluència per presentar-se a les eleccions municipals com un partit instrumental, si bé inicialment Esquerra Unida es decantava per comparèixer com una coalició de partits i Podem per presentar-se com una agrupació d'electors.
El 6 de març es va presentar Ara Madrid com el partit instrumental format per aquesta confluència de moviments ciutadans, associacions i partits. El 9 de març es va iniciar el procés de primàries. Durant aquest procés els afiliats d'IU a Madrid van votar per majoria que IU no es presentés a les eleccions municipals formant part d'Ara Madrid, si ben Mauricio Valiente, guanyador de les primàries d'Esquerra Unida Comunitat de Madrid per a l'Ajuntament de Madrid, va optar per presentar-se com a candidat a les primàries d'Ara Madrid.
El 30 de març es van fer públics els resultats de les primàries, en les quals van participar més de 15.000 persones mitjançant el vot online. Manuela Carmena va ser triada per àmplia majoria com a candidata a l'alcaldia, Nacho Murgui (ex-president de la Federació Regional d'Associacions de Veïns de Madrid) ocupa el segon lloc de la llista, Inés Sabanés (Equo) el 3r, Mauricio Valiente (ex-IU) el 4t Rita Maestre (Podem) el 5è, Pablo Carmona (Ganemos Madrid i membre de Traficantes de sueños) el 6è, Marta Higueras (ex-directora de Justícia al Govern Basc) el 7è, Pablo Soto (Podem) el 8º, Celia Mayer (Ganemos Madrid i membre de Patio Maravillas) el 9è i Jorge García Castaño (ex-IU) el 10è.
L'elaboració del programa va estar oberta a tots els ciutadans, moltes de les propostes es van incloure al programa definitiu. Durant la celebració de les primàries es van votar també les mesures seleccionades com a prioritàries del programa d'Ara Madrid i que s'implementarien en els primers 100 dies de govern municipal.
El 24 de maig de 2015 es van celebrar les eleccions locals i el partit va aconseguir 20 regidors a l'Ajuntament de Madrid i es posicionà com a segona força política després del Partit Popular, que va obtenir 21 regidors.

## Vegeu també

* Barcelona en comú

## Referències

* ↑ García Gallo, Bruno «Pacte del PSOE i Ara Madrid perquè Manuela Carmena sigui alcaldessa». El País, 11-06-2015 [Consulta: 29 juliol 2015].
* ↑ «El partido con el que se presentará Ganemos Madrid no tendrá vida orgánica». eldiario.es.
* ↑ França, Andrés Gil, João. «Ahora Madrid y Barcelona en Comú: así funcionan las candidaturas de unidad popular» (en castellà), 16-04-2015. [Consulta: 10 octubre 2021].
* ↑ ASESORES DE PUBLICACIONES S.L. «Colectivos sociales se inspiran en Ada Colau y preparan candidaturas en otras ciudades». elboletin.com. Arxivat de l'original el 2014-10-28. [Consulta: 27 maig 2015].
* ↑ La candidatura de Podemos y Ganemos al Ayuntamiento ya tiene nombre: Ahora Madrid, El Diario, 6 de marzo de 2015.
* ↑ Andrés Gil. «Manuela Carmena gana las primarias de Ahora Madrid y será candidata a la alcaldía». Eldiario.es, 30-04-2015.
* ↑ Cargos de IU piden el voto para Ahora Madrid en la capital, El Mundo, 20 de mayo de 2015.
* ↑ Tania Sánchez, de mitin con Pablo Iglesias y Manuela Carmena, ABC, 13 de mayo de 2015.
* ↑ «Preguntas frecuentes». ganemosmadrid.info. Arxivat de l'original el 2015-04-08. [Consulta: 27 maig 2015].
* ↑ Ediciones El País. «Ganemos alcanza 30.000 firmas de apoyo para las municipales». EL PAÍS, 30-12-2014.
* ↑ Ediciones Prensa Libre S.L. «Ganemos Madrid y Podemos crearán un partido para pelear por la Alcaldía de la capital». infoLibre.es, 13-02-2015.
* ↑ «IU comunica a Ahora Madrid que presentará candidatura propia a las municipales». eldiario.es.
* ↑ Ediciones Prensa Libre S.L. «Carmena será la candidata de Ahora Madrid tras arrasar en las primarias». infoLibre.es, 01-04-2015.
* ↑ «Programa colaborativo». ahoramadrid.org. Arxivat de l'original el 2015-08-29. [Consulta: 27 maig 2015].
* ↑ Ediciones El País. «Manuela Carmena encabezará la lista de Ahora Madrid». EL PAÍS, 30-03-2015.
* ↑ «Resultados provisionales - Elecciones Municipales 2015 - Madrid - Madrid 2015», 25-05-2015. Arxivat de l'original el 2015-05-25. [Consulta: 10 octubre 2021].